వాషింగ్టన్, మార్చి 5: ఏడు ముస్లిం మెజారిటీ దేశాలైన ఇరాన్, సిరియా, ఇరాక్, లిబియా, యెమెన్, సూడాన్, సొమాలియా నుంచి వలసలను నిషేధించే ఉత్తర్వులపై అమెరికా అధ్యక్షుడు డొనాల్డ్ ట్రంప్ సోమవారం మళ్లీ సంతకం చేయనున్నారు. జనవరి 27న ఆయన జారీచేసిన కార్యనిర్వాహక ఆదేశం అమెరికానే గాక.. ప్రపంచం మొత్తాన్నీ వణికించింది. విమానాశ్రయాల్లో నానా గందరగోళం ఏర్పడింది. అక్రమ వలసదారులను ఎయిర్పోర్టుల వద్దే అడ్డుకోవడం, వారిని స్వదేశాలకు పంపేయడం జరిగాయి.అమెరికాలో, ఇతర పశ్చిమ దేశాల్లో ట్రంప్కు వ్యతిరేకంగా భారీ ర్యాలీలు నిర్వహించారు. ఈ పరిస్థితుల్లో ఫెడరల్ అప్పీల్ కోర్టు ఆ ఆదేశం అమలును నిలుపుచేసింది. దీంతో న్యాయ ప్రతిబంధకాలు లేకుండా కొత్త ఉత్వర్వును రూపొందించినట్లు సమాచారం. అందులోని వివరాలు ఇంకా బహిర్గతం కాలేదు. అయితే గత ఉత్తర్వుల్లా కఠినంగా ఉండకపోవచ్చని అధికార వర్గాల సమాచారం. ఆయా దేశాల్లో అమెరికా వీసా ఉన్నవారెవరినీ అడ్డుకోరని, సిరియా శరణార్థులపై వివక్ష ఉండదని, వారు యథేచ్ఛగా అమెరికా రావచ్చని కొత్త ఆదేశాల్లో పొందుపరిచినట్లు తెలిసింది.
vashington, marchi 5: edu muslim magerity deshaalaina iran, siria, irak, libia, yemen, sudan, somalia nunchi valasalanu nishedhinche uttarvulapai america adhyakshudu donald trump somavaram malli santakam cheyanunnaru. janavari 27na aayana jaareechesina kaaryanirvaahaka aadesam americane gaaka.. prapancham mottaannii vanikinchindi. vimaanaasrayaallo nana gandaragolam erpadindi. akrama valasadaarulanu airportula vadde addukovadam, vaarini swadesaalaku pampeyadam jarigai.americalo, itara paschima deshaallo trumpku vyatirekamgaa bhari ryaaleelu nirvahinchaaru. ee paristhitullo federal appil kortu aa aadesam amalunu nilupuchesindi. deentho nyaaya pratibandhakaalu lekunda kotta utvarvunu roopondinchinatlu samacharam. andulooni vivaraalu inka bahirgatam kaaledu. ayithe gatha uttarvulla kathinamgaa undakapovachani adhikara vargala samacharam. aayaa deshaallo america veesa unnavaarevarinii addukorani, siria saranaarthulapai vivaksha undadani, vaaru yathechchagaa america ravachani kotta aadesaallo ponduparichinatlu telisindi.